CELEX: 32007R0920
Language: fi
Date: 2007-08-01 00:00:00
Title: Komission asetus (EY) N:o 920/2007, annettu 1 päivänä elokuuta 2007 , viljelykasvi- ja vihanneslajien lajikenimien sopivuutta koskevista täytäntöönpanosäännöistä annetun asetuksen (EY) N:o 930/2000 muuttamisesta

2.8.2007   
            
            
               FI
            
            
               Euroopan unionin virallinen lehti
            
            
               L 201/3
            
         
      KOMISSION ASETUS (EY) N:o 920/2007,
   annettu 1 päivänä elokuuta 2007,
   viljelykasvi- ja vihanneslajien lajikenimien sopivuutta koskevista täytäntöönpanosäännöistä annetun asetuksen (EY) N:o 930/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 9 artiklan 6 kohdan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (2) ja erityisesti sen 9 artiklan 6 kohdan,
   sekä katsoo seuraavaa:
   
               (1)
            
            
               Direktiiveissä 2002/53/EY ja 2002/55/EY vahvistetaan lajikenimien sopivuutta koskevat yleiset säännöt viittaamalla yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (3) 63 artiklaan.
            
         
               (2)
            
            
               Viljelykasvi- ja vihanneslajien lajikenimien sopivuutta koskevista täytäntöönpanosäännöistä 4 päivänä toukokuuta 2000 annetussa komission asetuksessa (EY) N:o 930/2000 (4) vahvistetaan yksityiskohtaiset säännöt tiettyjen asetuksen (EY) N:o 2100/94 63 artiklassa esitettyjen vaatimusten soveltamiseksi, erityisesti lajikenimien käytön esteiden osalta.
            
         
               (3)
            
            
               Määritelmä, jota uusia kasvilajikkeita suojaava liitto (UPOV) käyttää ”lähisukua olevasta lajista” on muuttunut asetuksen (EY) N:o 930/2000 antamisen jälkeen. Asetuksessa (EY) N:o 930/2000 vahvistetut yksityiskohtaiset säännöt olisi saatettava ajan tasalle.
            
         
               (4)
            
            
               Asetusta (EY) N:o 930/2000 olisi tämän vuoksi muutettava.
            
         
               (5)
            
            
               Tässä asetuksessa säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 930/2000 seuraavasti:
   
               1)
            
            
               Korvataan 4 artiklan b alakohta seuraavasti:
               
                           ”b)
                        
                        
                           ’lähisukua olevan lajin’ katsotaan vastaavan tämän asetuksen liitteessä annettua määritelmää.”
                        
                     
         
               2)
            
            
               Korvataan asetuksen (EY) N:o 930/2000 liite tämän asetuksen liitteellä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä ei sovelleta lajikenimiin, joita hakija on ehdottanut toimivaltaisen viranomaisen hyväksyttäväksi ennen tämän asetuksen voimaantulopäivää.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä elokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).
   
      (2)  EYVL L 193, 20.7.2002, s. 33. Direktiivi sellaisena kuin se on viimeksi muutettuna komission direktiivillä 2006/124/EY (EUVL L 339, 6.12.2006, s. 12).
   
      (3)  EYVL L 227, 1.9.1994, s. 1. Asetus sellaisena kuin se on viimeksi muutettuna asetuksella (EY) N:o 873/2004 (EUVL L 162, 30.4.2004, s. 38).
   
      (4)  EYVL L 108, 5.5.2000, s. 3. Asetus sellaisena kuin se on muutettuna asetuksella (EY) N:o 1831/2004 (EUVL L 321, 22.10.2004, s. 29).
   
      LIITE
      
         
            ”LIITE
            Lähisukua olevat lajit
            Edellä 4 artiklan b alakohdassa tarkoitetuilla ’lähisukua olevilla lajeilla’ tarkoitetaan seuraavaa:
            
                        a)
                     
                     
                        Jos sukuun kuuluu enemmän kuin yksi luokka, sovelletaan kohtaan 1 sisältyvää luokkaluetteloa.
                     
                  
                        b)
                     
                     
                        Jos luokkiin sisältyy enemmän kuin yksi suku, sovelletaan kohtaan 2 sisältyvää luokkaluetteloa.
                     
                  
                        c)
                     
                     
                        Niiden sukujen ja lajien osalta, jotka eivät sisälly kohdassa 1 ja 2 esitettyihin luokkaluetteloihin, sukua pidetään yleisesti luokkana.
                     
                  1.   Sukuun sisältyvät luokat
            
                        Luokat
                     
                     
                        Tieteelliset nimet
                     
                  
                        Luokka 1.1
                     
                     
                        
                           Brassica oleracea
                        
                     
                  
                        Luokka 1.2
                     
                     
                        
                           Brassica paitsi Brassica oleracea
                        
                     
                  
                        Luokka 2.1
                     
                     
                        
                           Beta vulgaris – sokerijuurikas, rehujuurikas
                     
                  
                        Luokka 2.2
                     
                     
                        
                           Beta vulgaris – punajuurikas, mukaan lukien Cheltenham-juurikas, lehtijuurikas tai lehtimangoldi
                     
                  
                        Luokka 2.3
                     
                     
                        
                           Beta, paitsi luokat 2.1 ja 2.2
                     
                  
                        Luokka 3.1
                     
                     
                        
                           Cucumis sativus
                        
                     
                  
                        Luokka 3.2
                     
                     
                        
                           Cucumis melo
                        
                     
                  
                        Luokka 3.3
                     
                     
                        
                           Cucumis, paitsi luokat 3.1 ja 3.2
                     
                  
                        Luokka 4.1
                     
                     
                        
                           Solanum tuberosum
                        
                     
                  
                        Luokka 4.2
                     
                     
                        
                           Solanum, paitsi luokka 4.1
                     
                  
               
            2.   Luokat, joihin sisältyy enemmän kuin yksi suku
            
                        Luokat
                     
                     
                        Tieteelliset nimet
                     
                  
                        Luokka 201
                     
                     
                        
                           Secale, Triticale ja Triticum
                        
                     
                  
                        Luokka 203 (1)
                        
                     
                     
                        
                           Agrostis, Dactylis, Festuca, Festulolium, Lolium, Phalaris, Phleum ja Poa
                        
                     
                  
                        Luokka 204 (1)
                        
                     
                     
                        
                           Lotus, Medicago, Ornithopus, Onobrychis ja Trifolium
                        
                     
                  
                        Luokka 205
                     
                     
                        
                           Cichorium ja Lactuca
                        
                     
                  
      
      
         (1)  Luokat 203 ja 204 sisältävät muitakin kuin lähisukua olevia lajeja.”